**UNIUNEA NAȚIONALĂ A BAROURILOR DIN ROMÂNIA**

 ***CONSILIUL UNIUNII***

**HOTĂRÂREA nr. 289**

***09 decembrie 2017***

*În baza dispozițiilor art. 66 lit. x) din Legea nr. 51/1995 pentru organizarea și exercitarea profesiei de avocat, cu modificările și completările ulterioare,*

*Luând act de opiniile și punctele de vedere ale consiliilor barourilor comunicate la UNBR după adoptarea Hotărârii Consiliului UNBR nr. 272/26.08.2017 privind aprobarea ”Tabloului onorariilor minimale”, precum și după adoptarea Deciziei Comisiei Permanente a UNBR nr. 250/28 septembrie 2017*

*Având în vedere ratificarea de către Consiliul UNBR, prin Hotărârea nr. 288/09 decembrie 2017, a Deciziei Comisiei Permanente a UNBR nr. 250/28 septembrie 2017 prin care amână intrarea în vigoare a prevederilor art. 4 - 8 din Hotărârea Consiliului U.N.B.R. nr. 272 din 26.08.2017 privind aprobarea ”Tabloului onorariilor minimale” și ale art. II, art. IV, art. V, din Anexa la aceasta,*

*Ținând cont de dezbaterile din ședința Consiliului UNBR din 09 decembrie 2017,*

*Consiliul Uniunii Naționale a Barourilor din România*

**H O T Ă R Ă Ș T E :**

 **Art. 1** – Se abrogă prevederile art. 1-3 și 9-11 din Hotărârea Consiliului UNBR nr. 272/26.08.2017, precum și ale art. I, III, VI-VIII din Anexa la aceasta.

 **Art. 2 –** Se revocă prevederile art. 4 - 8 din Hotărârea Consiliului UNBR nr. 272/26.08.2017, precum și ale art. II, IV și V din Anexa la aceasta.

 **Art. 3** – Decanii Barourilor vor înainta la UNBR, până la 01.06.2018, poziția avocaților din fiecare barou și propuneri cu privire la punerea în aplicare a prevederilor cuprinse la art. 31 alin (12) și art. 66 lit. x) din Legea nr. 51/1995 pentru organizarea și exercitarea profesiei de avocat, cu modificările și completările ulterioare, corespunzător hotărârii adoptate în adunările generale ale barourilor.

**Art. 4 –** Prezenta Hotărâre se comunică membrilor Consiliului UNBR și se publică pe pagina web a UNBR ([www.unbr.ro](http://www.unbr.ro)).

**C O N S I L I U L U. N. B. R.**